Waterpolo: Rebħa komda għal Sliema Minn Cristian Muscat – ritratt: Dominic Borg Birżebbuġa ……….3 Sliema ……………10 (0-5, 1-3, 0-0, 2-2) Wara r-rebħa ta' 19-9 kontra Valletta, Sliema kisbu t-tieni rebħa konasekuttiva meta għelbu lil Birżebbuġa bl-iskor ta' 10-3. Għal Sliema ddebutta l-coach Spanjol Abella 'Beto' Fernandez wara li fil-jiem preċedenti huma kienu neħħew lill-coach Kroat, Sergio Afric. Dan filwaqt li għalihom impres­sjona bis-sħiħ Jerome Ga­barretta li skorja ħames goals biex kompla jinkuruna staġun mill-aqwa. Sliema għamlu l-intenzjonijiet tagħhom ċari mal-ftuħ tal-partita u rebħu l-ewwel sessjoni bl-iskor kbir ta' 6-0 bil-goals jaslu minn Zach Mizzi (2), Benji Cachia, Jamie Gambin, Jerome Gabarretta u l-captain mark Meli minn penalty. Ta' nota huwa l-fatt li żewġ sekondi minn tmiem din is-sessjoni l-veteran David Cutajar falla penalty għal Birżebbuġa hekk kif ra lill-goalkeeper Nicky Grixti jsalva. Fit-tieni sessjoni, Sliema komplew jiddominaw għal­kemm rebħuha bl-iskor strett ta' 2-1 bl-iskorers ikunu Jerome Gabarretta (2) bl-ewwel goal tiegħu jasal minn penalty. Julian Farrugia skorja l-uniku goal għat-team minn nofsinhar ta' Malta. Konxji li r-rebħa kienet diġá assigurata, Sliema, naqsu ftit mir-rendiment tagħhom u fil-fatt sfaw miżmuma fi draw ta' mingħajr goals. L-aħħar sessjoni ukoll intemmet fi draw, din id-darba ta' 2-2, b'Jerome Gabarretta jirreġistra doppjetta personali għal Sliema, waqt li Gabriel Sammut minn man-up wara li tkeċċa Liam Galea u Simon Vassallo wieġbu għal Birżebbuġa.